ยืนยัน"ภูเก็ตแซนด์บ็อกซ์ " ยังเดินหน้าต่อ แม้มีการยกระดับมาตรการควบคุมโรค สร้างความมั่นใจศักยภาพการท่องเที่ยว
นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ให้ความมั่นใจโครงการภูเก็ตแซนด์บ็อกซ์ ยังคงเดินหน้าต่อ ภายใต้การยกระดับมาตรการตรวจคัดกรองการเดินทางเข้าจังหวัดภูเก็ต ควบคุมการเดินทางและเคลื่อนย้ายแรงงานในเขตพื้นที่จังหวัดภูเก็ต รวมทั้งการแก้ไขเพิ่มเติมการปิดสถานที่หรืองดกิจกรรมที่มีความเสี่ยง มีผลตั้งแต่วันที่ 3-16 สิงหาคมนี้ เพื่อให้การควบคุมโรคมีประสิทธิภาพอย่างเต็มที่ เพื่อความปลอดภัยของนักท่องเที่ยวและประชาชนภูเก็ตทุกคนโฆษกประจำสำนักนายกรัฐมนตรี  กล่าวว่า จากการเปิดภูเก็ตแซนด์บ็อกซ์ มาตั้งแต่วันที่ 1 ก.ค.-28 กรกฎาคม 2564 มีภาพรวมที่เป็นไปในทิศทางที่น่าพอใจ โดยมีนักท่องเที่ยวจำนวน 12,395 คน มีค่าใช้จ่ายเฉลี่ยอยู่ที่ประมาณ 60,000 บาท/ทริป/คน สร้างรายได้แล้วประมาณ 749.95 ล้านบาท ทั้งนี้จากการประเมินของกรมควบคุมโรคทื่พบอัตราการติดเชื้อที่เกิดขึ้นในพื้นที่ค่อนข้างต่ำ โดยการติดเชื้อส่วนใหญ่มาจากภายนอกหรือติดกันเอง โดยไม่มีการแพร่กระจายในพื้นที่ พร้อมเชื่อมั่นว่าการกระตุ้นขับเคลื่อนเศรษฐกิจด้านการท่องเที่ยวโดยเน้นพื้นที่ปลอดภัยจากภูเก็ตแซนด์บ็อกซ์ สมุยพลัสโมเดล ฝและเตรียมขยายต่อเนื่องต่อไปยังจังหวัดกระบี่ และจังหวัดพังงา จะส่งผลทำให้นักท่องเที่ยวเข้ามาเพิ่มมากขึ้นนายกรัฐมนตรี มุ่งเน้นการสร้างความสมดุล ระหว่างการเฝ้าระวังความปลอดภัยสุขภาพอนามัยและการส่งเสริมกิจกรรมทางเศรษฐกิจเพี่อคนไทยทุกคน ขอให้ช่วยกันสร้างบรรยากาศที่ดีเพื่อสร้างความเชื่อมั่นให้นักท่องเที่ยว นอกจากนี้ Phuket Sandbox กำลังเป็นที่กล่าวถึงและเป็นที่จับตาของประเทศต่างๆ ทั่วโลก เพราะหากประสบความสำเร็จ จะถือว่าเป็นแนวทางในการที่ประเทศอื่นๆ จะนำไปเป็นต้นแบบในการเปิดประเทศรับนักท่องเที่ยวในลักษณะเดียวกัน